
T a r t a l o m j e g y z é k

Csanytelek Község Önkormányzata Képviselő-testülete 2026. július 17. napján megtartott
rendkívüli ülésének jegyzőkönyvéhez


-----------------------------------------------------------------------------------------------------------------------------
        Határozat száma:		                                   Tárgya:				     Oldalszám:
------------------------------------------------------------------------------------------------------------------------------
   
46/2026. (VII. 17.) Ökt határozat	A Képviselő-testület 2026. júliusi ülése napirendjének jóváhagyása          3-4		 
47/2026. (VII. 17.) Ökt határozat	Csanytelek Község Önkormányzata 2026. évi módosított		         4
            Közbeszerzési Terve jóváhagyása


48/2026. (VII. 17.) Ökt határozat	Csanytelek Község Önkormányzata Polgármestere számára	          5
megállapított költségtérítése megszüntetése, a 42/2025. (VI. 27.)
Ökt határozat módosítása jóváhagyása


49/2026. (VII. 17.) Ökt határozat	Csanytelek Község Önkormányzata Alpolgármestere számára	           6
					számára megállapított költségtérítése megszüntetése,
a 46/2024. (X. 11.) Ökt határozat módosítása jóváhagyása














J e g y z ő k ö n y v
Készült:  Csanytelek Község Önkormányzata Képviselő-testülete 2026. július 17-én du. 13 órakor megtartott    rendkívüli ülésén.
Az ülés helye: a Polgármesteri Hivatal díszterme
Jelen vannak:				
					Erhard Gyula			polgármester
					Somodi Balázs			alpolgármester
					Bernát János			képviselő			
					Bartus László			képviselő
					Mucsi István			képviselő
					Palásti Pál			képviselő
					
Távolmaradását bejelentette: 		Kovács Andrea			képviselő
					
					
Tanácskozási joggal jelent meg: 	Kató Pálné			jegyző
					Tápainé Karkas Krisztina 	a Hivatal Adó- és Pénzügyi Iroda V.
					Fülöpné Szeri Noémi 		jegyzőkönyvvezető


Erhard Gyula polgármester: köszöntötte az ülésen szavazati és tanácskozási joggal megjelent résztvevőket. Megállapította, hogy az ülés határozatképes, mert az önkormányzat képviselő-testülete tagja közül 6 képviselő megjelent, 1 képviselő előzetesen bejelentette távolmaradását. Szavazásra bocsátotta az ülés napirendjére az általa írásban kiadott napirendi javaslatot, mellyel a Képviselő-testület tagjai 6 igen szavazattal egyetértett és az alábbi határozatot hozta.		

1. Napirend
Tárgy:									Előadó:
A Képviselő-testület  2026. júnlusi ülése napirendjének jóváhagyása			Erhard Gyula polgármester
		
(A tárgyi meghívó ezen jegyzőkönyv mellékleteként csatolva.)


46/2026. (VII. 17.) Ökt határozat
Tárgy: A Képviselő-testület 2026. júliusi ülése napirendjének jóváhagyása
H a t á r o z a t
Csanytelek Község Önkormányzata Képviselő-testülete a 2026. július 17. napjára a Polgármester által írásban  kiadott meghívója alapján az alábbi napirendi pontok tárgyalását tűzi ki: 
1.) A Képviselő-testület 2026. júliusi ülés napirendjének jóváhagyása
Előadó: Erhard Gyula polgármester

2.) Csanytelek Község Önkormányzata 2026. évi módosított Közbeszerzési Terve jóváhagyása
Előadó: Erhard Gyula polgármester, Kató Pálné jegyző

3.) Csanytelek Község Önkormányzata Polgármestere számára megállapított költségtérítése megszüntetése,
a 42/2025. (VI. 27.) Ökt határozat módosítása jóváhagyása
Előadó: Erhard Gyula polgármester, Kató Pálné jegyző

4.) Csanytelek Község Önkormányzata Alpolgármestere számára megállapított költségtérítése megszüntetése,
a 46/2024. (X. 11.) Ökt határozat módosítása jóváhagyása
Előadó: Erhard Gyula polgármes

ter, Kató Pálné jegyző

5.)  Egyebek

Határozatról értesítést kap:
1. Csanytelek Község Önkormányzata Képviselő-testülete Tagjai (Helyben)
1. Kató Pálné jegyző
1. Irattár


1. Napirend
Tárgy: 									Előadó: 
Csanytelek Község Önkormányzata 2026. évi módosított 		Erhard Gyula polgármester
Közbeszerzési Terve jóváhagyása					Kató Pálné jegyző
								
		
(Tárgyi írásos előterjesztés a Képviselő-testület mai üléséről készült jegyzőkönyve melléklete.)

Kató Pálné jegyző: szóbeli kiegészítésében elmondta, hogy a Képviselő-testület 11/2026. (II.19.) Ökt határozatával elfogadta a 2026. évi közbeszerzési tervet, amelyben nem tervezett (áru, szolgáltatás, építési beruházások, egyéb közszolgáltatások) nagyságrendje szerinti nemzeti vagy uniós közbeszerzési eljárást. A konzorciumi együttműködés keretében, 5 települést érintő „Ópusztaszert és Tömörkényt összekötő hivatásforgalmi kerékpárút kialakítása” című TOP_PLUSZ-1.2.1-21-CS1-2022-00018 azonosítószámú pályázathoz kapcsolódó kivitelezésre vonatkozó közbeszerzési eljárást mégis szerepeltetni kell a település közbeszerzési tervében attól függetlenül, hogy az eljárást meghatalmazással a Csongrád-Csanád Vármegyei Önkormányzat fogja lebonyolítani. Az árubeszerzések és szolgáltatások megrendelése területén nemzeti közbeszerzési értékhatárt elérő beszerzést nem tervezünk. Amennyiben évközben új pályázati támogatások lehetőséget teremtenek olyan célkitűzés meghatározására, amelyhez közbeszerzési eljárás lefolytatására van szükség, emiatt a közbeszerzési terv módosítása elkerülhetetlen. Elmondta, hogy a tárgyi előterjesztést a Pénzügyi Ellenőrző, Foglalkoztatáspolitikai és Településfejlesztési Bizottság ülésén tárgyalta, elfogadta és annak elfogadására tett javaslatot a testület számára. Javasolta az írásban benyújtott előterjesztésben és annak határozati javaslatában foglaltak megvitatását, elfogadását és határozatba foglalását.
Erhard Gyula polgármester: Szóbeli kiegészítést nem fűzött az írásban kiadott előterjesztésben írtakhoz.

K é r d é s,  hozzászólás nem hangzott el.
Erhard Gyula polgármester: összefoglalójában megállapította, hogy a tárgyalt előterjesztéshez kérdés, hozzászólás nem hangzott el, módosító javaslat nem volt. Javasolta az előterjesztésben foglaltak jóváhagyását. Javaslatát szavazásra bocsátotta, benne az előterjesztés szerinti határozati javaslatot, melyből megállapította, hogy a Képviselő-testület egyhangú 6 igen szavazattal (ellenszavazat és tartózkodás nélkül) elfogadta azt és az alábbi határozatot hozta:
47/2026. (VII. 17.) Ökt határozat
Tárgy: Csanytelek Község Önkormányzata 2026. évi módosított Közbeszerzési Terve jóváhagyása

H a t á r o z a t

1.) Csanytelek Község Önkormányzata Képviselő-testülete megtárgyalta a közbeszerzési tervre vonatkozó tárgyi előterjesztésben foglaltakat, figyelembe-vette a Pénzügyi Ellenőrző, Foglalkoztatáspolitikai és Településfejlesztési Bizottság támogató javaslatában foglaltakat és  rögzíti, hogy a közbeszerzésekről szóló 2015. évi CXLIII. törvény 42. §-a alapján a Képviselő-testület számára előírt kötelezettségének teljesítése érdekében jóváhagyja Csanytelek Község Önkormányzata 2026. évi módosított közbeszerzési tervét ezen  határozat  1.  melléklet szerint.
2.) A Képviselő-testületaz általa  kiadott, az önkormányzat 2026. évi közbeszerzési tervéről szóló  11/20216. (II. 19.) Ökt határozat  hatályon kívül helyezi.

Határozatról értesítést kap:
-  Csanytelek Község Önkormányzata Képviselő-testülete Tagjai (Helyben)
-  Erhard Gyula polgármester
-  Kató Pálné jegyző és általa
-  Tápainé Karkas Krisztina a Hivatal Adó- és Pénzügyi Iroda Vezetője
-  Irattár 


3.) Napirend

Tárgy: 									Előadó:
	Csanytelek Község Önkormányzata Polgármestere számára		Erhard Gyula polgármester
megállapított költségtérítése megszüntetése, a 42/2025. (VI. 27.)		Kató Pálné jegyző	
Ökt. határozat módosítása jóváhagyása		
				
(Tárgyi írásos előterjesztés és melléklete a Képviselő-testület mai üléséről készült jegyzőkönyve melléklete.)

Kató Pálné jegyző: szóbeli kiegészítésében szólt arról, hogy az Mötv.. 71. § (4b) bekezdése 2025. december 23. napján hatályba lépett rendelkezése értelmében, a település polgármestere illetménye és költségtérítése rögzítése nem a Képviselő-testület, hanem a település jegyzője feladat- és hatásköre. A polgármesterek illetményének számításának alapja a 2024. évre irányadó nemzetgazdasági keresetet kell alkalmazni, melyből eredően megszűnik az illetmények Központi Statisztikai Hivatal átlagkeresethez kötött, évről érvre történő emelkedése. A hivatkozott törvény erejénél fogva 2026. július 1. napjával megszűnik a polgármester úr havi költségtérítése folyósítása jogalapja. Elmondta, hogy a tárgyi előterjesztést, az ahhoz csatolt határozati javaslatot a Pénzügyi Ellenőrző, Foglalkoztatáspolitikai és Településfejlesztési Bizottság rendkívüli ülésén napirendi pontja keretében tárgyalta, elfogadta és annak jóváhagyására tett javaslatot. Javasolta az írásban benyújtott előterjesztésben és annak határozati javaslatában foglaltak megvitatását, elfogadását és határozatba foglalását.
Erhard Gyula polgármester: Szóbeli kiegészítést nem tett.
K é r d é s,  hozzászólás nem hangzott el.
Erhard Gyula polgármester: összefoglalójában megállapította, hogy a tárgyalt előterjesztéshez kérdés, hozzászólás nem hangzott el, módosító javaslat nem volt. Javasolta az előterjesztésben és ahhoz csatolt mellékletében foglaltak jóváhagyását. Javaslatát szavazásra bocsátotta, benne az előterjesztés szerinti határozati javaslatot, melyből megállapította, hogy a Képviselő-testület egyhangú 6 igen szavazattal (ellenszavazat és tartózkodás nélkül) elfogadta azt és az alábbi határozatot hozta:

48/2026. (VII. 17.) Ökt határozat
Tárgy:  Csanytelek Község Önkormányzata Polgármestere számára megállapított költségtérítése megszüntetése,
	a 42/2025. (VI. 27.) Ökt határozat módosítása 

H a t á r o z a t

Csanytelek Község Önkormányzata Képviselő-testülete megtárgyalta a tárgyi előterjesztésben írtakat és figyelembe-vette a Pénzügyi Ellenőrző, Foglalkoztatáspolitikai és Településfejlesztési Bizottság tárgyban kiadott előzetes véleményében foglaltakat és az alábbi döntést hozta.

1.) A Képviselő-testülete az általa Csanytelek Község Önkormányzata Polgármestere illetménye és költségtérítése összege megváltoztatása tárgyában kiadott 42/2025. (VI. 27.) Ökt határozat 3. pontját az Mötv. rendelkezése értelmében 2026. július 1. napjával hatályon kívül helyezi azzal, hogy a határozat 1. és 2. pontja szerinti rendelkezéseit változtatás nélkül hatályban tartja. 

2.) Felkéri a Képviselő-testület a település jegyzőjét, hogy a helyi pénztárból a polgármester költségtérítése kifizetését e határozat 1. pontjában írtakra tekintettel szűntesse meg és tegye meg a további szükséges intézkedéseket.
Végrehajtás határideje: 	azonnal
Végrehajtásért felelős:	Kató Pálné jegyző
Beszámolás határideje: 	esedékes soros ülésen

Határozatról értesítést kap:
· Kató Pálné jegyző és általa
· Csanytelek Község Önkormányzata Képviselő-testülete Tagjai (Helyben)
· Erhard Gyula polgármester
· Tápainé Karkas Krisztina Csanyteleki Polgármesteri Hivatal Adó- és Pénzügyi Iroda Vezetője
· Fülöpné Szeri Noémi a Csanyteleki Polgármesteri Hivatala munkaügyi előadója 
· Irattár


4.) Napirend

Tárgy: 									      Előadó:
		Csanytelek Község Önkormányzata Alpolgármestere számára		      Erhard Gyula polgármester
költségtérítése megszüntetése, a 42/2025. (VI. 27.) Ökt 			      Kató Pálné jegyző
határozat módosítása jóváhagyása										
(A tárgyi írásos előterjesztés e jegyzőkönyv melléklete.)

Erhard Gyula polgármester: nem élt a szóbeli kiegészítés lehetőségével.
Kató Pálné jegyző:, az írásban kiadott előterjesztéshez tett szóbeli kiegészítésében elmondta, hogy a település Alpolgármestere  költségtérítése 2026. július 1. napjával megszűnik, viszont a tiszteletdíja összege nem változott és jelenleg nincs is rá javaslat, ezért az nem változhat. A tárgyi előterjesztést napirendje keretében a Pénzügyi Ellenőrző, Foglalkoztatáspolitikai és Településfejlesztési Bizottság 2026. július 14-én tárgyalta, elfogadta és javaslatot tett annak testület általi jóváhagyására. Ennek ismeretében is javasolta az tárgyi előterjesztés elfogadását és annak határozatba foglalását.
K é r d é s, hozzászólás nem hangzott el.
Erhard Gyula polgármester: összefoglalójában megállapította, hogy a tárgyalt előterjesztéshez kérdés, hozzászólás nem hangzott el, módosító javaslat nem volt. Javasolta az előterjesztésben és ahhoz csatolt mellékletében foglaltak jóváhagyását. Javaslatát szavazásra bocsátotta, benne az előterjesztés szerinti határozati javaslatot, melyből megállapította, hogy a Képviselő-testület egyhangú 6 igen szavazattal (ellenszavazat és tartózkodás nélkül) elfogadta azt és az alábbi határozatot hozta:

49/2026. (VII. 17.) Ökt határozat
Tárgy:  Csanytelek Község Önkormányzata Alpolgármestere számára megállapított költségtérítése megszüntetése és
	a 46/2024. (X. 11.) Ökt határozat módosítása  




H a t á r o z a t


Csanytelek Község Önkormányzata Képviselő-testülete megtárgyalta a tárgyi előterjesztésben foglaltakat és figyelembe vette a Pénzügyi Ellenőrző, Foglalkoztatáspolitikai és Településfejlesztési Bizottsága által határozatába foglalt támogató véleményét és az alábbi döntést hozta.

1.) A Képviselő-testület az általa Csanytelek Község Önkormányzata Alpolgármestere tiszteletdíja és költségtérítése összege megállapítása tárgyában kiadott 46/2024. (X. 11.) Ökt határozat 2. pontját 2026. július 1. 

napjával hatályon kívül helyezi az Mötv. vonatkozó rendelkezése szerint eljárva és a határozat 1. és 3. pontja rendelkezéseit változtatás nélkül hatályban tartja.
2.) A Képviselő-testület felkéri a település jegyzőjét a helyi pénztárból az alpolgármester úr költségtérítése kifizetését - az azt elrendelő határozat 2. pontjában foglaltak hatályon kívül helyezése miatt – 2026. július 1. napjától szűntesse meg és tegye meg a további szükséges intézkedéseket 
Végrehajtás határideje: 	azonnal
Végrehajtásért felelős:	Kató Pálné jegyző
				Tápainé Karkas Krisztina Irodavezető
Beszámolás határideje: 	soros ülésen

Határozatról értesítést kap:
· Kató Pálné jegyző és általa
· Csanytelek Község Önkormányzata Képviselő-testülete Tagjai (Helyben)
· Erhard Gyula polgármester
· Tápainé Karkas Krisztina Csanyteleki Polgármesteri Hivatal Adó- és Pénzügyi Iroda Vezetője
· Fülöpné Szeri Noémi a Csanyteleki Polgármesteri Hivatala munkaügyi előadója 
· Irattár




5.) Napirend

Egyebek
Kató Pálné jegyző: szólt a közelmúltban megjelent olyan központi jogszabályokban foglaltakról, amely tartalmát tekintve önkormányzati feladat- és hatáskört érint. Emlékeztette a testület tagjait az éves munkatervben foglaltakra, miszerint augusztus hónapban tanácskozási szünet lesz.
Bejelentette esedékes öregségi nyugdíjazása menetrendjét, melynek minden részletét átbeszélte a munkáltatói jogot gyakorló polgármester úrral. 
Szólt még arról, hogy idén szeptember mindkét Bizottságnak lesz rendkívüli ülése, tekintettel arra, hogy elkerülhetetlen az önkormányzat hatályos szervezeti és működési szabályzatáról szóló önkormányzati rendelete módosítása, melyet központi jogszabály változása tesz kötelezővé. Konkrétan a vármegye fogalma helyébe visszatér a megye alkalmazása, amely több helyi iratanyagban való átdolgozást is eredményez. 
Elmondta, hogy a jelenleg is távollévő pénzügyi ügyintéző 2026. július 1. napján egy napra felvette a munkát, majd másnap bejelentette táppénzes állományba vonulását, mivel második gyermekét várja. A távollétében Őt helyettesítő köztisztviselőt a szintén távollévő pénzügyi irodavezető helyettesítésére kellett átirányítani a KIRA rendszerben, majd a hét elején visszakerült a pénzügyi ügyintéző helyettesítése jogcímén az eredeti besorolásba.

Erhard Gyula polgármester: beszámolt arról, hogy folyamatosan kapcsolatot tart a település országgyűlési képviselőjével, akitől megtudta, hogy településünk konyhája felújítására benyújtott pályázat ügyében tett előremutató lépéseket, de egyenlőre nincs bővebb információ arról, hogy mikor kerülhet sor pályázat kiírására, ezért várakozó álláspontra kell helyezkedni.
Szólt arról, hogy napirenden van a településen átmenő kerékpárú közbeszerzése eljárása kiírása és annak lefolytatása, aminek eredménye megállapítását nagyban befolyásolja a központi irányító hatóság felülvizsgálati eljárása eredménye. Megítélése szerint a helyzet nem túl rózsás, mert bármely elmarasztaló megállapítás lehetővé teszi az 5 érintett önkormányzat saját költségvetési forrásból a pályázathoz nyújtott támogatás összege elvesztését, ami a projekt finanszírozását komolyan boríthatja. 
Említést tett az e hétvégén a helyi civil szervezet által szervezett, a Tisza kijelölt szakaszán lebonyolítandó programról, a kerékpár túra részleteiről, melyre várja a Képviselő-testület tagjait.

Megállapította, hogy az ülésen egyebek napirend keretében további bejelentés nem hangzott el, ezért megköszönte az ülésen megjelentek részvételét és az ülést befejezettnek nyilvánította.



K.m.f.



………………………………………				…………………………………………	
	Erhard Gyula								 Kató Pálné  			polgármester							     	     jegyző

